PSG ta mayar da Cavani saniyar ware- Luis - Afrika - RFI
Daga Azima Bashir Aminu wanda aka wallafa 22-01-2020 Wanda aka canza zuwa 22-01-2020 A 18:01
Edinson Cavani, dan wasan gaba na PSG. REUTERS/Charles Platiau
Mahaifin dan wasan gaba na PSG Edinson Cavani ya zargi club din da mayar da dansa saniyar ware baya ga fifita sauran ‘yan wasansa irinsu Kylian Mbappe, Neymar Junior da kuma Angel di Maria baya ga Mauro Icardi fiye da shi.
Cavani dan Uruguay mai shekaru 32 wanda ya kafa tarihin zurawa PSG kwallaye 198, a karshen wannan kaka ne kwantiraginsa da Club din ke neman karewa, kuma PSG ba ta mika masa bukatar sabunta kwantiragi ba, yayinda ta ki mayarda hankali ga bukatar da sauran kungiyoyi ke nuna ta sayenshi.
A cewar mahaifin Cavani, Luis Cavani mai horar da PSG Thomas Tuchel ya ki amsa bukatar dan nasa da Atletico Madrid duk da yadda Diego Costa ya fito karara ya nuna bukatar dan wasan kafin rufe kasuwar musayar ‘yan wasa ta watan Janairu.
Sai dai a bangare guda Thomas Tuchel a wata zantawarsa da jaridun wasanni a Faransa, PSG na bukatar Cavani don karkare wasannin gasar cin kofin zakarun Turai da Club din ke fatan dagewa a wannan karon.
Lampard na bukatar Cavani a Chelsea
Mbappe da Cavani sun samu rauni a …
Cavani yayi watsi da tayin bashi …